cyanic-selkie/wikianc huggingface dataset:
ভিখারি ঠাকুর
ভিখারি ঠাকুর (দেবনাগরী: भिखारी ठाकुर; নাস্তালিক: بھکھڑی ٹھاکر; ) একজন ভারতীয় নাট্যকার, গীতিকার, অভিনেতা, লোকনৃত্যকার, লোকসঙ্গীত গায়ক তথা একজন সমাজসেবী ছিলেন। তিনি ভোজপুরি সাহিত্যের শেক্সপিয়ার হিসেবে জনপ্রিয়। ঠাকুর ১৮ ডিসেম্বর, ১৮৮৭ খ্রিষ্টাব্দে বিহারের সারন জেলার কুতুবপুর নামক গ্রামে একটি নাপিত পরিবারে জন্মগ্রহণ করেন। তার পিতামাতার নাম যথাক্রমে দল সিং ঠাকুর ও শিবকলি দেবী ঠাকুর।
তিনি অর্থ উপার্জনে জন্য খড়্গপুর যাত্রা করেন। এখানে তিনি অর্থ উপার্জন করেন, কিন্তু চাকরি নিয়ে অসন্তুষ্ট ছিলেন। তিনি রামলীলার ভক্ত ছিলেন, তিনি তীর্থশহর জগন্নাথ পুরীতে শ্রেষ্ঠ রামলীলার আয়োজন করা হয় জেনে সেখানে যাত্রা করেন।
তিনি নাটক রচনা করেন এবং তার স্থানীয় গ্রামে সেগুলো রামলীলা অকারে সঞ্চালন শুরু করেন, গানগুলি পুনরাবৃত্তি করেন এবং সামাজিক কর্মকাণ্ডে আগ্রহ দেখান। তিনি নাটক, গান ও উপন্যাস লিখতে শুরু করেন। তার বইয়ের ভাষা সহজ ছিল এবং অনেকেই আকৃষ্ট হয়েছিল। তার বইগুলো বারাণসী, ছাপরা ও হাওড়া থেকে প্রকাশিত হয়।
আজও তার সাহিত্যকর্মের প্রশংসা করা হয় এবং তার রচিত গানগুলো এখনও সঞ্চালন করা হয়। তিনি ১০ জুলাই, ১৯৭১ খ্রিষ্টাব্দে ৮৩ বছর বয়সে মৃত্যুবরণ করেন।
উল্লেখ্য কর্ম
তিনি তার প্রধান দশটি কর্মে রচনাসহ পরিচালনা এবং অভিনয়ও করেন। তার প্রধান কর্মগুলো নিম্নে উল্লেখ করা হলো
আযান
আযান বা আজান (أَذَان আযান্‌) হচ্ছে মসজিদে জামাতে নামাজ আদায়ের জন্য ইসলামি আহ্বান বা ডাকধ্বনি। দিনের নির্ধারিত সময়ে একজন মুয়াজ্জিন আযান পাঠ করেন।
ঐতিহ্যগতভাবে মুসলমানদের পাঁচ ওয়াক্ত নামাজের জন্য দৈনিক পাঁচবার মিনার থেকে উচ্চস্বরে আযান দেওয়া হয়। ফরজ নামাজের উদ্দেশ্য মসজিদে প্রবেশের জন্য এটি মুসলিমদের প্রথম ডাকধ্বনি। ইকামত নামে পরিচিত দ্বিতীয় ডাকধ্বনিতে মসজিদে উপস্থিত থাকা লোকেদের নামাজের শুরুর জন্য লাইনে দাঁড়ানোর আহ্বান জানানো হয়। প্রতিটি মসজিদে একাধিক উচ্চস্বরে আযানের মূল উদ্দেশ্য হলো সকলের কাছে ইসলামি বিশ্বাসের সহজে বোধগম্য সারসংক্ষেপ উপলব্ধ করানো। কেবলমাত্র তুরস্কে, আজানকে বিভিন্ন সময়ে পাঁচটি ভিন্ন শৈলীতে দেওয়া হয়; সাবা, উশাক, হিকাজ, রাস্ত, সেগাহ।
ব্যুৎপত্তি
ʾআযান শব্দের মূল অর্থ দাড়ায় أَذِنَ ডাকা, আহবান করা। যার মূল উদ্দেশ্য হলো অবগত করানো। এই শব্দের আরেকটি ব্যুৎপত্তিগত অর্থ হল ʾআজুন। (أُذُن), যার অর্থ হলো "শোনা"। কুরআনে মোট পাঁচ স্থানে আজুন শব্দটি এসেছে। পারিভাষিক অর্থে, শরিয়ত নির্ধারিত আরবি বাক্যসমূহের মাধ্যমে নির্ধারিত সময়ে উচ্চকণ্ঠে সালাতের আহবান করাকে আযান বলা হয়। ১ম হিজরি সনে আযানের প্রচলন হয়।
সময়
সপ্তাহে একদিন শুক্রবার একটি অতিরিক্ত আজান হয় জুমআর খুতবার পূর্বে।
বাক্যসমূহ
===সুন্নি   ===
ব্যতিক্রম আযান
ফযরের নামাজের আযানে একটু ব্যতিক্রম আছে। আর তা হলো এই যে, আযানের শেষভাগে "হাইয়া আলাল ফালাহ" দুই বার বলার পরে "আসসালাতু খাইরুম মিনান নাউম (الصلوۃ خیر من النوم)" বাক্যটি দুই বার বলতে হয়। এর পর যথারীতি "আল্লাহু আকবার", "আল্লাহু আকবার", "লা ইলাহা ইল্লাল্লাহ" বলে আজান শেষ হয়। এছাড়া ছানী আযান মসজিদের ভিতরে মিম্বরের নিকটে ও ইমামের সম্মুখে দেয়া হয়।
দোয়া
আযান শেষ হওয়ার পর দুরুদ শরীফ পাঠ করে নিম্নোক্ত দোয়াটি পড়তে হয়-
اَللّھُمَّ رَبَّ ھٰذِہٖ الدَّعوَۃِ التَّامَّةِ وَ الصَّلوٰۃِ القَائِمَةِ اٰتِ سَیِّدَنَا مُحَمَّدَن الوَسِیلَةَ وَالفَضِیلَةَ وَالدَّرَجَةَ الرَّفِیعَةَ وَابعَثهُ مَقَامًا مَّحمُودَنِ الَّذِی وَعَدتَّهُ وَارزُقنَا شَفَاعَتَةُ یَومَ القِیَامَةِ انَّکَ لَا تُخلِفُ المِیعَادَ۔
আল্লাহুম্মা রাব্বা হাযিহিদ দা'ওয়াতিত্তা-ম্মাতি ওয়াসসালা-তিল ক্বা-ইমাতি আ-তি সায়্যেদানা মুহাম্মাদানিল ওয়াসী-লাতা ওয়াল ফাদ্বী-লাতা ওয়াদ দারাজাতার রাফী-'আতা ওয়াবআসহু মাক্বা-মাম মাহমূদানিল্লাযী ওয়া'আদতাহূ ওয়ারযুক্বনা শাফা-'আতাহূ ইয়াওমাল ক্বিয়া-মাতি ইন্নাকা লা-তুখলিফুল মী-'আদ
জামালপুর-৪
জামালপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৪১নং আসন।
সীমানা
জামালপুর-৪ আসনটি জামালপুর জেলার সরিষাবাড়ি উপজেলা এবং জামালপুর সদর উপজেলার তিতপল্লা ইউনিয়ন ও মেষ্টা ইউনিয়ন নিয়ে গঠিত।
রোহিত সুচান্তি
রোহিত সুচান্তি (জন্ম: ৬ এপ্রিল ১৯৯৬) হলেন একজন ভারতীয় টেলিভিশন অভিনেতা। তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়ায় রামকুমার মোদীর চরিত্রে এবং সনি এন্টারটেইনমেন্ট টেলিভিশনে সম্প্রচারিত রিশতা লিখেঙ্গে হাম নয়ায় রতন মান সিং চরিত্রে অভিনয় করেছেন।
ক্যারিয়ার
এমটিভি ইন্ডিয়ায় সম্প্রচারিত টেলিভিশন ধারাবাহিক ওয়ারিয়র হাইয়ে একটি ছোট চরিত্রে অভিনয়ের মাধ্যমে রোহিত অভিনয় জগতে পদার্পণ করেন। অতঃপর তিনি টেলিভিশনে বেশ কয়েকটি ধারাবাহিকে পার্শ্ব চরিত্রে অভিনয় করেছেন। ২০১৬ সালে, বক্স ক্রিকেট লীগে একজন অল-রাউন্ডার হিসেবে রাউডি বেঙ্গালুরু দলে খেলেছেন। ২০১৭ সালের শুরুতে, তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়ায় রামকুমার মোদীর চরিত্রে অভিনয় করেছেন। অতঃপর তিনি [[এএলটি বালাজী]]র ওয়েব সিরিজ ক্লাস অফ ২০১৭-এ জয় চরিত্রে অভিনয় করেছেন। ২০১৭ সালের সেপ্টেম্বর মাসের শেষের দিকে, তিনি রতন মান সিং চরিত্রে অভিনয় করার মাধ্যমে সনি এন্টারটেইনমেন্ট টেলিভিশনে সম্প্রচারিত রিশতা লিখেঙ্গে হাম নয়ায় অন্তর্ভুক্ত হন, যে চরিত্রটিতে পূর্বে পেহরেদার পিয়া কি ধারাবাহিকে শিশুশিল্পী আফফান খান অভিনয় করেছেন।
দাভিদ বেন গুরিয়ন
বেন গুরিয়নের 'ইহুদিবাদী রাষ্ট্র' প্রতিষ্ঠার স্বপ্ন ছোটোবেলা থেকেই ছিলো, ১৯৪৬ সালে তিনি 'বিশ্ব ইহুদীবাদী সংস্থা'র প্রধান হয়েছিলেন। ১৯৩৫ সাল থেকে তিনি ফিলিস্তিন ভূখন্ডে বসবাসরত ইহুদী ধর্মাবলম্বীদের প্রধান নেতা হিসেবে দায়িত্ব পালন করে আসছিলেন। ফিলিস্তিন ভূখন্ডে একটি স্বাধীন ইহুদীবাদী রাষ্ট্র তৈরি করার জন্য দাভিদ সংগ্রাম চালিয়ে গিয়েছিলেন।
১৯৪৮ সালের ১৪ মে দাভিদ বেন গুরিয়ন ইসরায়েলের স্বাধীনতা ঘোষণা করেন এবং তার পরের দিনই প্রতিবেশী মুসলিম রাষ্ট্রগুলো তাদের সামরিক বাহিনী দ্বারা ইহুদীদের ওপর হামলা চালায়, দাভিদ ঐ মূহুর্তে সকল ইহুদীকে দেশের জন্য যুদ্ধে ঝাঁপিয়ে পড়ার আহ্বান জানান কারণ তখনো ইসরায়েলের নিয়মিত সামরিক বাহিনী তৈরী হয়নি। যুদ্ধে ইসরায়েল জয়লাভ করেছিলো। দাভিদকে ইসরায়েলের জাতির পিতা বলা হয় এবং স্বাধীনতা ঘোষণার তিনদিন পর দাভিদ  ইসরায়েলের প্রথম প্রধানমন্ত্রী হিসেবে দায়িত্বভার গ্রহণ করেছিলেন।
প্রধানমন্ত্রী হিসেবে দাভিদ নারীর ক্ষমতায়ন, অর্থনৈতিক উন্নয়ন এবং জনসংখ্যানীতির উপর বিশেষ জোর দেন। তিনি ইসরায়েলের সামরিক বাহিনীতে নারীদের পূর্ণ অন্তর্ভুক্তি করে দিয়েছিলেন যা আজ অবধি চলমান।  দাভিদ পশ্চিম জার্মান সরকারের কাছে দ্বিতীয় বিশ্বযুদ্ধের হলোকস্ট এর জন্য ক্ষতিপূরণ চেয়েছিলেন এবং পশ্চিম জার্মানির কনরাড আডেনাউয়েরের সরকার ইসরায়েলকে ৩ বিলিয়ন মার্ক অর্থ দিয়েছিলো।
জন্ম এবং পরিবার
১৮৮৬ সালে দাভিদ পোল্যান্ডে জন্মগ্রহণ করেন যা তখন রাশিয়ার অধীনে ছিলো। পিতা এ্যাভিগডোর গ্রুন একজন আইনজীবী ছিলেন, মাতা শিন্ডেল ব্রয়েটম্যান ছিলেন একজন গৃহিণী, দাভিদের বয়স ১১ বছর থাকাকালীন শিন্ডেল মারা যান। দাভিদ ওয়ারশ' বিশ্ববিদ্যালয়ে পড়ালেখা করেন। দাভিদের স্ত্রীর নাম পলা মুনওয়েস (১৮৯২-১৯৬৮) যাকে তিনি ১৯১৭ সালে বিয়ে করেন।
আন্দখয়
আন্দখয় উত্তর আফগানিস্তানে ফরিয়ব প্রদেশের একটি শহর। শহরটি মাজরে শরিফের ১৮৫ কিলোমিটার পশ্চিমে, তুর্কমেনিস্তানের সীমান্ত থেকে মাত্র ৩২ কিলোমিটার দক্ষিণে কেয়সার নদীর তীরে অবস্থিত এবং কের্কি শহরের সাথে সংযুক্ত।
আন্দখয় আফগান তুর্কিস্তান অঞ্চলে অবস্থিত। ১৮৮৫ সালে তুর্কিস্তানের অন্তর্গত এই অঞ্চলটি আফিগানিস্তানকে বরাদ্দ দেয়া হয়। লোকঐতিহ্য অনুসারে মহামতি আলেকজান্ডার শহরটি প্রতিষ্ঠা করেন। শহরে মূলত তুর্কমেন জাতির লোকের বাস; উজবেক ও তাজিক সংখ্যালঘু সম্প্রদায় বিদ্যমান।
খাজা বাহা উদ্দিন জেলা
খাজা বাহা উদ্দিন জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে বাহা উদ্দিন। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। জেলাটি ইয়াঙ্গি কালা জেলা থেকে বিভক্ত করে গঠন করা হয়েছিল।
স্যালি কার্কল্যান্ড (সম্পাদক)
স্যালি কার্কল্যান্ড (Sally Kirkland; জন্ম: ১ জুলাই ১৯১২ - ১ মে ১৯৮৯) লাইফ ও ভোগ পত্রিকার ফ্যাশন সম্পাদক। তিনি ১৯৪৭ থেকে ১৯৬৯ সালে লাইফ সাময়িকীর একমাত্র ফ্যাশন সম্পাদক হিসেবে দায়িত্ব পালন করেন। তার কন্যা স্যালি কার্কল্যান্ড একজন মডেল ও অভিনেত্রী। ইতালীয় পোশাক নিয়ে তার প্রতিবেদনের জন্য ইতালি সরকার ১৯৫৪ সালে তাকে "অর্ডার অব দ্য স্টার অব ইতালিয়ান সোলিডারিটি''-তে ভূষিত করে।
প্রারম্ভিক জীবন
কার্কল্যান্ড ১৯১২ সালের ১লা জুলাই ওকলাহোমা অঙ্গরাজ্যের ছোট শহর এল রেনোতে জন্মগ্রহণ করেন। তার জন্মনাম ছিল সারা ফিনি। তার পিতা কর্নেল রবার্ট ট্রুম্যান ফিনি এবং মাতা রুথ ইডা "মিনি" নেইল। রবার্ট ফিনি জুনিয়র নামে তার এক ভাই ছিল। তিনি ব্রেইনিফ ইন্টারন্যাশনাল এয়ারওয়েজের ভাইস প্রেসিডেন্ট ছিলেন। ১৯২০ ও ১৯৩০-এর দশকে স্যালি তার পিতামাতার সাথে ওয়াশিংটন ডি.সি.-তে বসবাস করতেন। তিনি ১৯৩৪ সালে ভাসার কলেজ থেকে স্নাতক সম্পন্ন করেন।
স্যালি ১৯৩৮ সালে নিউ ইয়র্ক সিটিতে ফ্রেডরিক ম্যাকমাইকেল কার্কল্যান্ডকে বিয়ে করেন। ফ্রেডরিক ফিলাডেলফিয়ার ধনাঢ্য পরিবারের সন্তান। তাদের একমাত্র সন্তান স্যালি কার্কল্যান্ড একজন অভিনেত্রী। স্যালির নামানুসারেই তার নামকরণ করা হয়।
ভোগ
পাঁচ বছর লর্ড অ্যান্ড টেইলরে কাজ করার পর ১৯৩৯ সালে তিনি ভোগ পত্রিকার সহ-সম্পাদক হিসেবে যোগদান করেন। ১৯৪৬ সালে তিনি এই পত্রিকার ফ্যাশন সম্পাদক ছিলেন।
লাইফ
কার্কল্যান্ড দ্বিতীয় বিশ্বযুদ্ধের সময় লাইফ পত্রিকায় প্রশান্ত মহাসাগরীয় অঞ্চলের প্রতিবেদক হিসেবে কাজ করেন। এরপর তিনি ১৯৪৭ থেকে ১৯৬৯ সাল পর্যন্ত এই পত্রিকার ফ্যাশন সম্পাদক ছিলেন। কার্কল্যান্ড আন্তর্জাতিক ফ্যাশন জগতে সাপ্তাহিক পত্রিকার প্রভাব বিস্তারে গুরুত্বপূর্ণ ভূমিকা পালন করেন। তিনি এক বা দুই পাতা জুড়ে একাধিক মডেলের ছবি প্রকাশ করা প্রথম ফ্যাশন সম্পাদক। তার এই অভিনব শৈলী ব্যাপকহারে নকল করা হয়।
লাইফ পত্রিকা ছাড়ার পর তিনি ডিজাইনার ক্লেয়ার ম্যাকার্ডেলকে নিয়ে একটি বই লিখেন এবং মাসিক বাণিজ্য সাময়িকী র‍্যাম রিপোর্টে নিবন্ধ লিখতেন।
পুরস্কার ও স্বীকৃতি
ইতালীয় পোশাক নিয়ে তার প্রতিবেদনের জন্য ইতালি সরকার ১৯৫৪ সালে তাকে "অর্ডার অব দ্য স্টার অব ইতালিয়ান সোলিডারিটি''-তে ভূষিত করে।
এছাড়া ১৯৫৫ সালে ফ্যাশনে অবদানের জন্য অভিনেত্রী গ্রেস কেলি ও ডিজাইনার ভেরা ম্যাক্সওয়েলের সাথে তিনি নাইমান-মার্কাস পুরস্কার অর্জন করেন।
ইজহারুল ইসলাম
মুফতি ইজহারুল ইসলাম চৌধুরী জামেয়াতুল উলুম আল-ইসলামিয়া লালখান বাজার এর প্রতিষ্ঠাতা।  তিনি নিজাম-ই-ইসলাম পার্টির বর্তমান নির্বাহী সভাপতি  এবং হেফাজতে ইসলাম বাংলাদেশের সাবেক নায়েব-ই-আমীর। নব্বইয়ের দশকের শেষ দিকে তিনি আওয়ামী লীগ সরকারের বিরোধিতা করে কারাবরণ করেন। পরবর্তীতে চারদলীয় জোট গঠনে উল্লেখযোগ্য ভূমিকা রাখেন এবং বিএনপি সরকারের কাছে এই কারণে সংবর্ধিত হন।
শিক্ষা ও পেশা
মুফতি ইজহারুল ইসলাম চৌধুরী আল-জামিয়াতুল আহলিয়া দারুল উলুম মুইনুল ইসলাম ও আল জামিয়াহ আল-ইসলামিয়া পাটিয়াতে অধ্যয়ন করেন। উচ্চতর শিক্ষা গ্রহণ করেন পাকিস্তানের জামিয়া আশরাফিয়ায়। পাকিস্তানের বরেণ্য স্কলারদের শিষ্যত্ব অর্জন করেন। বর্তমানে তিনি তার মাদ্রাসা জামিয়াতুল উলুম আল-ইসলামিয়া লালখান বাজারের পরিচালক হিসেবে কাজ করছেন। তিনি তাবলীগ জামায়াতের একজন মুরব্বি। রাজনৈতিক দায়দায়িত্ব থেকে তিনি সম্প্রতি অবসর গ্রহণ করেছেন।
তথ্যসূত্র
<references group="" responsive="1">
আবুল কালাম আজাদ সিদ্দিকী
আবুল কালাম আজাদ সিদ্দিকী বাংলাদেশ জাতীয়তাবাদী দলের রাজনীতিবিদ ও বাংলাদেশের জাতীয় সংসদের সংসদ সদস্য।  তিনি ১৯৯৬ সালে ষষ্ঠ জাতীয় সংসদ নির্বাচন ও একই বছরের জুন মাসে সপ্তম জাতীয় সংসদ নির্বাচনে টাঙ্গাইল-৭ আসন থেকে সংসদ সদস্য নির্বাচিত হন।
কর্মজীবন
আজাদ সিদ্দিকী বাংলাদেশ জাতীয়তাবাদী দলের কেন্দ্রীয় নির্বাহী কমিটির শিশু বিষয়ক সম্পাদক ও টাঙ্গাইলের মির্জাপুর উপজেলা বিএনপির সভাপতি হিসেবে দায়িত্ব পালন করেন। ছাত্রজীবনে তিনি জাতীয়তাবাদী ছাত্রদলের রাজনীতি করতেন। ৬ নভেম্বর ২০১৮ সালে জাতীয় ঐক্যফ্রন্টের সভায় যোগ দিতে নেতাকর্মীদের সঙ্গে নিয়ে ঢাকার সোহরাওয়ার্দী উদ্যানে যাওয়ার সময় সমাবেশের প্রধান ফটক থেকে বাংলাদেশের গোয়েন্দা পুলিশ তাকে গ্রেফতার করে।  ৯৬ সালের ১৫ ফেব্রুয়ারি ষষ্ঠ জাতীয় সংসদ নির্বাচন ও ১২ জুন সপ্তম জাতীয় সংসদ নির্বাচনে টাঙ্গাইল-৭ (মির্জাপুর) আসনে ধানের শীষ প্রতীকে সংসদ সদস্য নির্বাচিত হন।
বাইতুর রহমান বড় মসজিদ
বায়তুর রহমান গ্র্যান্ড মসজিদ ইন্দোনেশিয়ার আচেহ প্রদেশের বান্দা আচেহ শহরের কেন্দ্রে অবস্থিত একটি মসজিদ । বাইতুর রহমান গ্র্যান্ড মসজিদ ধর্ম, সংস্কৃতি, চেতনা, শক্তি, সংগ্রাম এবং আচেহবাসীদের জাতীয়তাবাদের প্রতীক। মসজিদটি বান্দা আচেহ এর একটি যুগান্তকারী স্থাপত্য যা ২০০৪ সালের ভারত মহাসাগরের সুনামিতেও টিকে ছিল।
ইতিহাস
বাম|থাম্ব| আচেহ সালতানাতের মূল বহুতল বিশিষ্ট মসজিদটি বান্দা আচেহের ১৮ শতকের এই দৃশ্যের মধ্যে সর্বাধিক বিশিষ্ট ভবন। মূল মসজিদ রায়া ("গ্র্যান্ড মসজিদ") ১৬১২ সালে সুলতান ইস্কানদার মুদার আমলে নির্মিত হয়েছিল। কেউ কেউ বলছেন যে আসল মসজিদটি এর আগ ১২৯২ সালে সুলতান আলাউদ্দিন মাহমুদস্যাহ নির্মান করেছিলেন। আসল রাজকীয় মসজিদটিতে বহু-স্তরযুক্ত খড়ের ছাদ, আচেনিজ স্থাপত্যের একটি নিদর্শন।
১৮৭৩ সালের ১০ এপ্রিল ডাচ ইস্ট ইন্ডিজের ওপনিবেশিক প্রশাসন যখন ক্রাটনকে আক্রমণ করেছিল, তখন আচেনিজরা বাইতুর রহমান গ্র্যান্ড মসজিদ থেকে কেএনআইএলকে আক্রমণ করেছিল। জলন্ত আগুন  ছাদে এসে পরলে মসজিদটিতে আগুন লেগে গিয়েছিল । জেনারেল ভ্যান সুইটেন স্থানীয় শাসকদের প্রতিশ্রুতি দিয়েছিলেন তিনি মসজিদটি পুনর্নির্মাণ করবেন এবং ক্ষমাস্বরূপ একটি উষ্ণ জায়গা তৈরি করবেন। ১৮৭৯ সালে ডাচরা আচেনিজদের উপহার হিসাবে এবং রাগ কমাতে মসজিদ বায়তুর রহমানকে পুনর্নির্মাণ করেছিলেন। ১৮৭৯ সালে প্রথম নির্মাণকাজ শুরু হয়, প্রথম পাথরটি স্থাপন করেছিলেন টেংকু কাজী মালিকুল আদিল, যিনি এই মসজিদের প্রথম ইমাম হয়েছিলেন। আচেহের শেষ সুলতান মুহাম্মদ দাউদ সিয়াহর রাজত্বকালে ১৮৮৮ সালের ২৭ ডিসেম্বর এটির নির্মান কাজ সম্পন্ন হয়। অনেক আচেনিজ প্রাথমিকভাবে বায়তুর রহমান মসজিদে প্রার্থনা করতে অস্বীকার করেছিলেন কারণ এটি ডাচদের দ্বারা নির্মিত হয়েছিল, যার বিরুদ্ধে তারা লড়াই করছিল। আজকাল এটি বান্দা আচেহের জন্য গর্বের কারণ। ডান|থাম্ব|১৯৩৫ এর আগে, নতুন বায়তুর রহমান গ্র্যান্ড মসজিদে একটি গম্বুজ এবং একটি মিনার ছিল। প্রথমে মসজিদটিতে কেবল একটি গম্বুজ এবং একটি মিনার ছিল। অন্যান্য গম্বুজ এবং মিনারগুলি ১৯৩৫, ১৯৫৮ এবং ১৯৮২ সালে যুক্ত করা হয়েছিল। বর্তমানে মসজিদে সাতটি গম্বুজ এবং বান্দা আচেহের সবচেয়ে বড় মিনারসহ সর্বোমোট আটটি মিনার রয়েছে।
মসজিদটি ২০০৪ সালের ভূমিকম্প এবং সুনামিতে দেয়ালের ফাটলগুলির মতো ছোট ছোট ক্ষয়ক্ষতির ছাড়া মসজিদের বড় কোন ক্ষয়ক্ষতি হয়নি। ভূমিকম্প ৩৫ মিটার মিনারকে মূল ফটক থেকে সামান্য কাত করে দিয়ে ছিল। দুর্যোগের সময়, মসজিদটি বাস্তুচ্যুত ব্যক্তিদের জন্য অস্থায়ী আশ্রয়স্থল হিসাবে কাজ করেছিল এবং মাত্র দু'সপ্তাহ পরে নামাজের জন্য পুনরায় খোলা হয়েছিল।
স্থাপত্য ও নকশা
বাম|থাম্ব| বাইতুর রহমান গ্র্যান্ড মসজিদের সম্মুখভাগ। মসজিদটি মূলত ডাচ আর্কিটেক্ট জেরিট ব্রুইন্স ডিজাইন করেছিলেন। পরবর্তীতে এই নকশাটি এলপি লুইজকস রূপান্তর করেছিলেন, যিনি ঠিকাদার লী এ সির নির্মাণকাজও তদারকি করেছিলেন। মোগল পুনর্জীবন শৈলী দ্বারা গ্র্যান্ড গম্বুজ এবং মিনারগুলি নকশা করা হয়েছে। অন্যান্য কালো গম্বুজগুলি টাইলস হিসাবে শক্ত কাঠের দাদ দিয়ে নির্মিত।
অভ্যন্তরটি সজ্জিত দেয়াল এবং স্তম্ভগুলো, মার্বেল সিঁড়ি এবং চীন থেকে মেঝে, বেলজিয়াম থেকে স্টেইনড কাচের জানালা, সুসজ্জিত কাঠের দরজা এবং অলঙ্কৃত ব্রোঞ্জের ঝুল দিয়ে সজ্জিত। বিল্ডিং পাথর নেদারল্যান্ডস থেকে আনা হয়ে ছিল। সমাপ্তির সময়, এই নতুন নকশায় মূল মসজিদের তুলনায় একেবারে বিপরীতে উপস্থাপন করা হয়েছিল। অনেক আচেনিজ মসজিদে নামাজ পড়তে অস্বীকার করেছিল, কারণ এটি ডাচ "কাফের" দ্বারা নির্মিত হয়েছিল। আজ অবশ্য মসজিদটি বান্দা আচেহের গর্বে পরিণত হয়েছে।
==গম্বুজ ও মিনার==
আজ, মসজিদটিতে ৭টি গম্বুজ, ৮টি মিনার এবং ৩২ টি স্তম্ভ রয়েছে।
অবিকল প্রতিরুপ
অস্ট্রিয়ার মিনিমুন্ডাস মিনিয়েটার পার্কে বায়তুররহমান গ্র্যান্ড মসজিদের একটি ক্ষুদ্রাকৃতি প্রদর্শিত হয়েছে।
ঐতিহ্য
থাম্ব| রমজান শেষে বায়তুর রহমান মসজিদে মহিষের আশীর্বাদ রমজান মাসের রোজা শেষে মহিষের আশীর্বাদের একটি দৃশ্য ডাচ ফটোগ্রাফার ক্রিস্টিয়ান বেনজামিন নিউভেনহুইস ধারণ করেছিলেন।
পুষ্পাভাল্লি
পুষ্পাভাল্লি (৩ জানুয়ারী ১৯২৫ - ১৯৯১) হলেন  একজন ভারতীয় অভিনেত্রী।  যিনি তার কার্যক্রমে  সক্রিয় থেকে তেলুগু এবং তামিল চলচ্চিত্রে অবদান রেখেছেন। তার চলচ্চিত্র  রচনায় মিস মালিনী (১৯৪৭), এবং তেলুগু চলচ্চিত্রের সত্যভামার শিরোনামের ভূমিকায় তার অবদান রয়েছে। ১৯৯১ সালে পুষ্পভাল্লি মারা যান।
পুষ্পাভল্লি অভিনেতা জেমিনি গণেশনের উপপত্নী হয়েছিলেন। এর আগে সাবিত্রীকে বিয়ে করার সময় গণেশের সাথে তাঁর দুটি কন্যা ছিল। তার বড় মেয়ে হিন্দি অভিনেত্রী রেখা ।
জীবনী
পুষ্পভাল্লির জন্ম হয় অন্ধ্র প্রদেশের পশ্চিম গোদাবরী জেলায় পেন্টাপাদু পরিবারে (তৎকালীন মাদ্রাজ প্রেসিডেন্সিতে )। তিনি শিশু অভিনেত্রী হিসাবে চলচ্চিত্র জগতে প্রবেশ করেন। সাম্পুরণ রামায়ণাম ( ১৯৩৬  ) ছবিতে তিনি একটি ছোট চরিত্রে অভিনয় করেছিলেন। যখন তিনি মাত্র নয় বছর বয়সী ছিলেন তখন এই ছবি  মুক্তি পায়। এর পরে শিশু তারকা হিসাবে আরও কয়েকটি ভূমিকা পেয়েছিলেন এবং পুষ্পাভল্লির আয় তার পরিবারের কাছে গুরুত্বপূর্ণ হয়ে ওঠে। এই ব্যস্ততার কারণে, তিনি চলচ্চিত্রের শ্যুটিংয়ে উল্লেখযোগ্য এবং গুরুত্বপূর্ণ সময় কাটিয়েছিলেন। তিনি বিদ্যালয়ের পড়াশুনা থেকে বাদ পড়েছিলেন এবং কেবলমাত্র প্রাথমিক শিক্ষায় শিক্ষিত  ছিলেন। এক পর্যায়ে তিনি রাঙ্গাচারি নামে এক ভদ্রলোককে বিয়ে করেন। যাইহোক, বিবাহ স্থায়ী হয়নি (পরিস্থিতিটি জানা যায় না) এবং তারা আলাদা থাকতে শুরু করে।
একসময় তার একটি শিশুপুত্র হয় যার কারণে তিনি অভিনয় করা বিরতিতে থাকেন। পুষ্পাভল্লি অভিনয় জগৎে ফিরে আসার পরে তাকে প্রাপ্তবয়স্ক চরিত্রে কাজ দেওয়া হয়। এটির প্রয়োজনীয়তা ছিল, কারণ তার অভিনয় পরিবারের জন্য আয়ের উৎস ছিল।  যাইহোক, এই ধারাবাহিকতা তার অভিনয়ের পেশাকে প্রভাবিত করতে পারে এবং তিনি কখনই নিজেকে কোন শীর্ষস্থানীয় মহিলা হিসাবে মনে করেননি। তিনি নায়িকা হিসাবে কয়েকটি চরিত্রে অভিনয় করেছিলেন এবং এর মধ্যে অনেকগুলি ছবিতে তিনি অভিনয় করেছিলেন যেখানে তিনি দ্বিতীয় মুখ্য ভূমিকা পালন করেছিলেন। সব মিলিয়ে তিনি প্রায় ২০-২৫ তামিল ও তেলুগু ছবিতে (শিশুদের ভূমিকাগুলি) অভিনয় করেছিলেন এবং কেবলমাত্র মধ্যপন্থী সাফল্যের সাথে মিলিত হয়েছিল। তিনি কখনও কোনও শীর্ষ-স্তরের তারকা ছিলেন না, তার অভিনয় প্রতিভার জন্য তিনি কোনও সমালোচকদের প্রশংসাও পেলেন না। সম্ভবত তার বৃহত্তম হিটটি ছিল তেলুগু ছবি বাল নাগাম্মা (১৯৪২), যেখানে তিনি একটি গুরুত্বপূর্ণ সহায়ক ভূমিকা পালন করেছিলেন। তার ১৯৪৭ সালের ছবি মিস মালিনী, যেখানে তিনি প্রধান চরিত্রে অভিনয় করেছিলেন, বুদ্ধিজীবীদের কাছ থেকে দুর্দান্ত প্রশংসা পেয়েছিলেন।
নিউ ইয়র্ক স্টেট রুট ৩৪৮
নিউ ইয়র্ক স্টেট রুট ৩৪৮ শ্যাজি ও ক্লিনটন কাউন্টি, নিউ ইয়র্ক শহরের মাঝে অবস্থিত ছিল।
ধী (গুণ)
ধী এর স্বাভাবিক অর্থ হল 'চিন্তা' যা সংস্কৃত শব্দ বুদ্ধির সাথে মিলে যায় যার অর্থ 'মনের কার্যকলাপ', 'চিন্তা', 'বোঝা' ও 'বুদ্ধিমত্তা'। বৈদিক সংস্কৃত দুটি শব্দ ধী  ও ব্রহ্ম প্রার্থনামূলক বা ধ্যানমূলক চিন্তাভাবনার জন্য ব্যবহার করে যার প্রেক্ষাপটে ধী অর্থ 'দৃষ্টিসম্পন্ন অন্তর্দৃষ্টি', 'তীব্র চিন্তা ও প্রতিফলন', এবং ব্রহ্ম শব্দটি ব্রহ থেকে উদ্ভূত হয়েছে, যার অর্থ 'বড় হওয়া', 'কে। বিস্তৃত করা'। মনুস্মৃতি ধর্ম পালনের জন্য দশটি অপরিহার্য নিয়ম বর্ণনা করে- ধৃতি (ধৈর্য), ক্ষমা  (মার্জনা), দম (আত্ম-নিয়ন্ত্রণ'), অস্তেয় (সততা),  শৌচ (শুদ্ধতা), ইন্দ্রিয়-নিগ্রহ (ইন্দ্রিয়ের নিয়ন্ত্রণ),  ধী (যুক্তি), বিদ্যা (জ্ঞান ও শিক্ষা), সত্য (সত্যতা) এবং অক্রোধ ( ক্রোধ নিয়ন্ত্রণ)।
প্রাসঙ্গিকতা
ধী, গায়ত্রী মন্ত্র (ঋগ্বেদ ৩.৬২.১০)-এ সংঘটিত  ধীমাহি ও ধিয়ো-এর উপসর্গটি 'বোঝা' বোঝায়, এবং এর জ্ঞানীয় শব্দ বুদ্ধের অর্থ 'মনের যুক্তিবিদ্যা', যা চূড়ান্ত অভিজ্ঞতার জন্য উপলব্ধি অতিক্রম করতে হবেবাস্তবতা। ধীর শব্দটি, যার অর্থ 'শান্ত', সেই অন্বেষণকে বোঝায় যার বুদ্ধি জ্ঞানে পরিপূর্ণ হয় কোন শব্দটি ধী অর্থ 'বুদ্ধি' এবং র অর্থ 'আগুন' বা 'জ্ঞান'। অ-আত্মান অর্থাৎ অনাত্মান, যা স্বভাবগতভাবে অসম্মত, ধী (বুদ্ধি) এর কার্যের বস্তু যা আনন্দ, স্বতন্ত্র চেতনার প্রকৃতি প্রকাশ করে। পতঞ্জলি যোগকে সংজ্ঞায়িত করে চেতনার বিকল্প তরঙ্গের নিরপেক্ষকরণ হিসাবে; চিত্ত বৃত্তি নিরোধ (যোগসূত্র ১.২) বাক্যাংশে, চিত্ত 'চিন্তার নীতি'কে বোঝায় এবং এর মধ্যে 'প্রাণিক জীবন শক্তি', মনস ('মন' বা 'ইন্দ্রিয় চেতনা'), অহংকার এবং বুদ্ধি ('স্বজ্ঞাত বুদ্ধিমত্তা'), এবং বৃত্তি চিন্তা ও আবেগের তরঙ্গকে বোঝায় যা অবিরামভাবে উদ্ভূত হয় এবং নিরোধ বলতে 'নিরপেক্ষতা', 'বন্ধ' বা 'নিয়ন্ত্রণ'। মূল বুদ্ধ এবং এর উদ্ভূতিগুলি বেদে 'প্রজ্বলন' বা 'জাগরণ' অর্থে দেখা যায়, বুদ্ধ শব্দটি প্রথমবারের মতো "সাংখ্যায়ন ব্রহ্ম উপনিষদে" আবির্ভূত হয়। ধৃতি এবং এর জ্ঞাত দিধিতি থেকে ধী প্রাপ্ত হয়েছে, এটি অন্তর্দৃষ্টির ঝলকানিকেও বোঝায় যা সম্পূর্ণরূপে ইন্দ্রিয়গ্রাহ্য উপলব্ধির বাইরে। মানসিক অঙ্গগুলি হল মনস ('মন') এবং হৃদ ('হৃদয়'), এবং মানসিক অনুষদগুলি হল চিত্ত ('চিন্তা'), ধী ('মানসিক দৃষ্টি') এবং ক্রতু ('মানসিক শক্তি')। মনসকে বলা হয় মৌখিক মূল 'চিত-, ধী- ও মন- দ্বারা নির্দেশিত প্রক্রিয়াগুলি সম্পাদন করে; দর্শন বাস্তবায়িত করার জন্য ধী এর প্রয়োজন হয় ক্রতু।
ব্রহ্মা মন্দির,নিয়ালি
হিন্দু সৃষ্টিকর্তা ব্রহ্মা র মন্দিরটি কটক জেলার নিয়ালি গ্রামের উত্তর-পূর্ব দিকে অবস্থিত । এটির খুব কাছাকাছি মাধব মন্দির। কিছু স্থানীয় ব্রাহ্মণরা মনে করেন যে এখানে ব্রহ্মা দ্বারা একটি অশ্বমেধ যজ্ঞ  করা হয়েছিল।
বর্তমান মন্দিরটি ১২ শতকের সময় পুনর্নির্মিত করা হয়েছিল। কেন্দ্রীয় মূর্তিটি ব্রহ্মা র।যাতে ব্রহ্মা র হাতে একটি জপমালা ,একটি কমন্ডুলু ও একটি  পদ্ম । তার চার মুখ। এই মূর্তিটি  উৎকল এর   ৭ম শতাব্দীর   শৈলোদ্ভব  রাজবংশ এর সময়কালীন ।এখানে ১২ শতাব্দীর  দুটি বিষ্ণু চিত্র রয়েছে। প্রধান বিমান পিধা দেউল শৈলীর।
মহানদী র উপনদী প্রাচী মন্দিরের কাছাকাছি প্রবাহিত হচ্ছে।
সার্ভার সুন্দরম
সার্ভার সুন্দরম (சர்வர் சுந்தரம்) হচ্ছে ১৯৬৪ সালে মুক্তিপ্রাপ্ত একটি তামিল চলচ্চিত্র। কৈলাস বলচন্দের একই নামের একটি মঞ্চনাটকের কাহিনী অবলম্বনে চলচ্চিত্রটি পরিচালনা করেছিলেন কৃষ্ণন এবং পঞ্জু এবং প্রযোজক ছিলেন এ ভি মেইয়াপ্পান। এই চলচ্চিত্রটি ছিলো হাস্যরসাত্মক-নাট্য ঘরানার এবং কিছুটা বিষাদের ছোঁয়াও ছিলো। চলচ্চিত্রটিতে মুখ্য ভূমিকায় অভিনয় করেছিলেন নাগেশ, কে. আর. বিজয়া এবং আর. মুথুরমণ। একজন গরীব রেস্তোরাঁ পরিচারকের ঐ রেস্তোরাঁর কন্যার প্রতি প্রেম করার বাসনা নিয়েই এই চলচ্চিত্রের মূল কাহিনী।
চলচ্চিত্রটির সঙ্গীত পরিচালক ছিলেন মনয়ঙ্গত সুব্রমণিয়ন বিশ্বনাথন এবং টি. কে. রামমূর্তি আর গীতিকার ছিলেন কন্নদাসন এবং বালি। কৈলাস বলচন্দ ১৯৬৩ সালে 'সার্ভার সুন্দরম' নামেই একটি মঞ্চনাটক বানিয়েছিলেন, এই চলচ্চিত্রটি ঐ মঞ্চনাটকের কাহিনীর মতোই। চলচ্চিত্রটি শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল এবং শ্রেষ্ঠ তামিল ভাষার চলচ্চিত্র বিভাগে জাতীয় চলচ্চিত্র পুরস্কার (ভারত) জিতেছিলো।
কলমাকান্দা সরকারি পাইলট উচ্চ বিদ্যালয়
কলমাকান্দা সরকারি পাইলট উচ্চ বিদ্যালয় (প্রতিষ্ঠাকাল: ১৯৪২ খ্রিস্টাব্দ) নেত্রকোণা জেলার অন্তর্গত কলমাকান্দা উপজেলার একটি মাধ্যমিক বিদ্যালয়।
প্রাতিষ্ঠানিক কার্যক্রম
বিজ্ঞান সচেতন সমাজ ও দেশ গড়ার লক্ষ্যে প্রতিবছর বিজ্ঞান মেলার আয়োজন করা হয়। যার ফলে শিক্ষার্থীরা স্বতঃর্স্ফূতভাবে অংশগ্রহণ করে নিজস্ব মেধার পরিচয় রাখতে পারে। এখানে ব্যবহারিক ক্লাসের জন্য রয়েছে অত্যাধুনিক বিজ্ঞানাগার। ছাত্র-ছাত্রীদেরকে যুগোপযোগী করে গড়ে তোলা ও কম্পিউটারের বহুমুখী ব্যবহার নিশ্চিত করার লক্ষ্যে অত্র প্রতিষ্ঠানে একটি কম্পিউটার গবেষণাগার রয়েছে। উক্ত গবেষণাগারে পর্যায়ক্রমে সময়সূচি অনুসারে শ্রেণিভিত্তিক ছাত্র-ছাত্রীদেরকে হাতে কলমে কম্পিউটার ব্যবহার ও তথ্য প্রযুক্তি বিষয়ে শিক্ষা দেওয়া হয়। শ্রেণিকক্ষের ক্লান্তি দূর করতে, মনকে প্রফুল্ল রাখতে, অজানাকে জানতে, নিজের চোখে দেশের ঐতিহাসিক ও দর্শনীয় স্থান দেখার জন্য নিজেদের উদ্যোগে ও নেতৃত্বে প্রতিষ্ঠান প্রধান ও সংশিষ্ট শিক্ষকবৃন্দের সহায়তায় শিক্ষা সফরের আয়োজন করা হয়ে থাকে। প্রবন্ধ, উপন্যাস, ছোট গল্প, ইতিহাস, ভূগোল, পৌরনীতি, অর্থনীতি, অনুসন্ধান বা আবিষ্কার বিষয়ক ও জ্ঞান-বিজ্ঞানের নানা ধরনের বই আছে প্রায় চার হাজারের মত।
পাঠাভ্যাস উন্নয়ন কার্যক্রম
ছাত্র-ছাত্রীদের গুছিয়ে কথা বলা এবং অন্যের দৃষ্টিভঙ্গি জানা ও সম্মান করার লক্ষ্যে বিতর্ক প্রতিযোগিতা ক্লাবের প্রয়োজনীয়তা অনেক। এছাড়াও বিতর্ক যুক্তির মাধ্যমে বিভিন্ন বিষয় জানা ও বিপক্ষের যুক্তিকে বাস্তবে কাজে লাগানোর জন্য বিতর্ক প্রতিযোগিতা ক্লাব স্থাপন করা হয়েছে। ছাত্র-ছাত্রীদের মানসিক প্রশান্তি ও তাদের সুপ্ত প্রতিভা বিকাশের জন্য সাংস্কৃতিক ক্লাব খুবই গুরুত্বপূর্ণ। নাচ, গান, কবিতা আবৃতিসহ সংস্কৃতিমনা পরিবেশের জন্য ছাত্র-ছাত্রীরা খুব সহজেই সাংস্কৃতিক ক্লাবের সদস্য হতে পারে। এছাড়াও বিনা খরচে বিভিন্ন বাদ্যযন্ত্রের ব্যবহার, নাচ-গান ইত্যাদি শিখানো হয়। পড়াশোনার একঘেয়েমি দূর করার জন্য খেলাধুলা ক্লাবটির প্রয়োজনীয়তা অপরিসীম। এতে ছাত্র-ছাত্রীরা ক্লাবের সদস্য হয়ে ফুটবল, ক্রিকেট, ব্যাডমিন্টন, ভলিবলসহ বিভিন্ন খেলায় অংশগ্রহণ করে নিজের প্রতিভার বিকাশ ঘটাতে পারে। এছাড়াও ছাত্র-ছাত্রীদের উৎসাহ দেওয়ার জন্য প্রতিবছর বার্ষিক ক্রীড়া প্রতিযোগিতার আয়োজন করা হয়। ছাত্র-ছাত্রীদের বিজ্ঞানমুখী এবং নতুন নতুন সৃষ্টিকর্ম উদ্ভাবন করা ও উৎসাহ দেওয়া এই ক্লাবের মূল লক্ষ্য। বিজ্ঞান মেলার মাধ্যমে ছাত্র-ছাত্রীদের আবিষ্কারগুলো প্রদর্শন করা হয়ে থাকে। এতে ছাত্র-ছাত্রীরা নতুন নতুন সৃষ্টি কর্মে আরো বেশি মনযোগী হয়ে উঠে।
মালয় ও ইসলামী বিশ্ব জাদুঘর
ইতিহাস
১৯১০ সালে নির্মিত বাশন হাউজ বিল্ডিংয়ে জাদুঘরটি স্থাপন করা হয়েছে। এই বিল্ডিংটি ১৯৮৬ সাল পর্যন্ত ব্রিটিশ রাবার সংস্থা ডানলপ ব্যবহার করেছিল।
স্থাপত্য
এই বিল্ডিংয়ে ব্রিটিশ স্থাপত্যশৈলী ব্যবহৃত হয়েছে। এটিতে আয়তক্ষেত্রাকার আকৃতির নকশা এবং ঢালু ছাদ রয়েছে।
মায়াভেদ
মায়াভেদ (সংস্কৃত: मायाभेद:) হল অবিদ্যা (অজ্ঞতা) লঙ্ঘন বা অপসারণ। শব্দটির অর্থ হল মায়ার কারণে সৃষ্ট ভ্রমের বিনাশ, যা সঠিক জ্ঞান, ব্রহ্মের জ্ঞান লাভ/ভোরের সঙ্গে মিলিত হয়। ঋগ্বেদের সূক্ত ১০.১৭৭ তার তিনটি মন্ত্রে মায়াভেদকে সম্বোধন করে তার নিজস্ব রহস্যময় উপায়ে এই উদ্দেশ্যটি পরিবেশন করে। এই স্তোত্রের কেন্দ্রীয় বিষয়বস্তু হল বস্তুগত সৃষ্টির কারণ মায়া বা বিভ্রমের বিচক্ষণতা। মায়াভেদ ঋগ্বৈদিক দেবতাদের মধ্যে অন্যতম।
মেড ইন হেভেন (টেলিভিশন ধারাবাহিক)
মেড ইন হেভেন হল একটি ভারতীয় রোমান্টিক ড্রামা ওয়েব সিরিজ যা ৮ই মার্চ ২০১৯-এ অ্যামাজন প্রাইম ভিডিওতে প্রিমিয়ার হয়েছিল। এক্সেল এন্টারটেইনমেন্ট দ্বারা প্রযোজিত, সিরিজটি তারা এবং করণের জীবন বর্ণনা করে যারা দিল্লিতে বিবাহ পরিকল্পনাকারী মেড ইন হেভেন নামে একটি সংস্থা চালায়। এটি অ্যামাজন ভিডিওর চতুর্থ অরিজিনাল ফিকশনাল ভারতীয় সিরিজ এবং এতে অভিনয় করেছেন অর্জুন মাথুর, শোভিতা ধুলিপালা, জিম সার্ব, শশাঙ্ক অরোরা, কাল্কি কেকল্যাঁ এবং শিবানী রঘুবংশী ৷
জোয়া আখতার ও রীমা কাগতি এটি তৈরি করেছেন। তারা এবং অলংকৃতা শ্রীবাস্তব তিনজনে এর চিত্রনাট্য লিখেছেন। আখতার, শ্রীবাস্তব, নিত্য মেহরা এবং প্রশান্ত নায়ার প্রথম সিজনের নয়টি পর্বের পরিচালক হিসেবে কাজ করেছিলেন। দ্বিতীয় মরসুমের কাজ ২০২০ সালের এপ্রিলে শুরু হওয়ার কথা ছিল তবে কোভিড-১৯ মহামারীর কারণে তা স্থগিত করা হয়েছিল।  ২০২২সালের এপ্রিলে শসিরিজটিরদ্বিতীয় সিজনের চিত্রগ্রহণ শেষ হয়েছে।
পটভূমি
মেড ইন হেভেন আজকের ভারতকে পুরানো এবং নতুনের সংমিশ্রণ হিসাবে চিত্রিত করে, যেখানে ঐতিহ্য এবং আধুনিক আকাঙ্খাগুলির দ্বন্দ্ব দেখা দিয়েছে। সিরিজটের মধ্যে দিয়ে দেখানো হয়েছে কীভাবে জমকালো এবং ব্যয়বহুল বিবাহের অন্তরালে লুকিয়ে থাকে কত হীনতা, ব্যথা-বেদনা ।
প্রচার এবং মুক্তি
ওয়েব সিরিজের অফিসিয়াল ট্রেলারটি ১৫ই ফেব্রুয়ারী ২০১৯-এ প্রকাশিত হয়েছিল। ওয়েব সিরিজটি ৮ই মার্চ ২০১৯-এ প্রাইম ভিডিওতে মুক্তি হয়েছে।
অভ্যর্থনা
বিগ ফ্যাট ইন্ডিয়ান ওয়েডিং-এ সিরিজের ডার্ক টেকের প্রশংসা করে বেশ কিছু সমালোচক এবং অনলাইন রিভিউর কাছে সিরিজটি ব্যাপকভাবে ইতিবাচক পর্যালোচনা পেয়েছে। হিন্দুস্তান টাইমসের সৌম্য শ্রীবাস্তব মেড ইন হেভেনকে পাঁচটির মধ্যে চারটি স্টার দিয়েছেন, এটিকে অ্যামাজন প্রাইমের সেরা দেশি অরিজিনাল হিসেবে অভিহিত করেছেন। শ্রীবাস্তব মনে করেন যে জোয়া আখতার এবং রীমা কাগতির নতুন শো আপনাকে মনকে ধরে রাখবে।
রবার্ট ম্যাকএলিস
রবার্ট ম্যাকএলিস একজন গণিতবিদ এবং ক্যালিফোর্নিয়া ইনস্টিটিউট অব টেকনোলজি এর অধ্যাপক।
সন্ধিবন্ধনী
শারীরস্থানবিদ্যায় সন্ধিবন্ধনী বা লিগামেন্ট (ইংরেজি: Ligament) তিনটি ভিন্নরকমের গঠন নির্দেশ করতে ব্যবহৃত হয়:
রবার্ট ম্যাকএলিস
জীবনী
ম্যাকএলিস ক্যালিফোর্নিয়া ইনস্টিটিউট অব টেকনোলজি থেকে গণিতে ১৯৬৪ সালে ব্যাচেলর অব সায়েন্স এবং ১৯৬৭ সালে পিএইচডি ডিগ্রি অর্জন করেন। তিনি ১৯৬৭ থেকে ১৯৭০ সাল পর্যন্ত জেট প্রপালশন ল্যাবরেটরীর কমিউনিকেশন সিস্টেম রিসার্চ সেকশন এর ইনফর্মেশন প্রসেসিং গ্রুপে রিসার্চ ইঞ্জিনিয়ার হিসেবে কর্মরত ছিলেন এবং ১৯৭০ থেকে ১৯৭৮ সাল পর্যন্ত সুপারভাইজর হিসেবে কর্মরত ছিলেন। তিনি ১৯৭৮ থেকে ১৯৮২ সাল পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এ গণিতের অধ্যাপক হিসেবে কর্মরত ছিলেন। ১৯৮২ সালে ক্যালিফোর্নিয়া ইনস্টিটিউট অব টেকনোলজি এর তড়িৎ প্রকৌশলের অধ্যাপক হিসেবে যোগদান করেন। তিনি ২০০৯ সালে আইইইই আলেক্সান্ডার গ্রাহাম বেল মেডেল লাভ করেন।
মেড ইন হেভেন (টেলিভিশন ধারাবাহিক)
অভ্যর্থনা
Scroll.in- এর সঞ্জুক্তা শর্মা পারফরম্যান্সের প্রশংসা করেছেন, লিখেছেন, "...পারফরম্যান্স, বিশেষ করে মাথুর এবং ধুলিপালা, আকর্ষক এবং অবিচলভাবে প্রারম্ভিক সংগ্রাম, প্রতিশ্রুতি, কর্মহীনতা, হতাশা এবং উত্থানমূলক পদত্যাগের একটি বিশ্বাসযোগ্য ট্র্যাক্ট লেখে। ফ্যাশন সমালোচক শিবানী যাদব তার ব্লগ ক্রিটিক কর্নারে সম্পূর্ণ এপিসোড-বাই-এপিসোড বিশ্লেষণ করে শো-এর পোশাকগুলি ব্যাপক প্রশংসা করেছেন।"
দ্য ইন্ডিয়ান এক্সপ্রেসের একতা মালিক বলেছেন যে সিরিজটি উৎকর্ষতা পেয়েছে কারণ ছোটো বড়ো সমস্ত চরিত্রের বিকাশের উত্থানপতন অত্যন্ত সুচারুভাবে ফুটে উঠেছে। শক্তিশালী পারফরম্যান্স প্রতিটি পর্বকে বৈচিত্র্যময় করে তোলে।
সমালোচকরা মনে করেন দিল্লির উপর নির্মিত মানব প্রকৃতি এবং বৃহত্তর সামাজিক গতিশীলতা খুব ভালোভাবে তুলে ধরতে পেরেছে।
সাউন্ডট্র্যাক
সঙ্গীত পরিচালনা করেছেন সাগর দেসাই, ডাব শর্মা, বালকৃষ্ণ শর্মা এবং শেরি ম্যাথিউস। গানগুলো গেয়েছেন ঋতুরাজ, ফরাদ ভিওয়ান্ডিওয়ালা এবং ভিবা সারাফ । কাওয়ালি "অ্যায় রে সখি মোর পিয়া ঘর আয়ে" নিজামি ব্রাদার্স এবং কোরাস "পারফেক্ট লাভ" করেছেন আদ্য জাসওয়াল, আভিকা দিওয়ান এবং মেহক সংঘেরা। ‘জিয়া যায়ে’ ও ‘মুসাফির’ গানের কথা লিখেছেন আমান্দা সোধি।
কিশোরগঞ্জ জেলার আলিয়া মাদ্রাসার তালিকা
কিশোরগঞ্জ জেলা ঢাকা বিভাগের একটি জেলা। এই জেলায় কামিল, ফাজিল, আলিম ও দাখিল মাদ্রাসা মিলিয়ে ১৪৬টি আলিয়া মাদ্রাসা রয়েছে।  কিশোরগঞ্জ জেলার ১৩টি উপজেলায় মাদ্রাসাগুলো অবস্থিত। নিচে কিশোরগঞ্জ জেলার আলিয়া মাদ্রাসার তালিকা দেওয়া হল:
নিকলী উপজেলা
সাজনপুর আঠারবাড়ীয়া দাখিল মাদ্রাসা, নিকলী উপজেলা
ফ্রিডম অব স্পিচ (চিত্রকর্ম)
ফ্রিডম অফ স্পিচ  (বাক স্বাধীনতা) হলো ফোর ফ্রিডমস চিত্রকর্মগুলোর মধ্যে প্রথমটি। শিল্পী নরম্যান রকওয়েল এই ছবিগুলো এঁকেছিলেন। ১৯৪১ সালের ৬ই জানুয়ারি স্টেট অফ দ্য ইউনিয়ন অ্যাড্রেসে যুক্তরাষ্ট্রের রাষ্ট্রপতি ফ্র্যাঙ্কলিন ডি. রুজভেল্টের বক্তব্যের প্রতিচ্ছবি হিসেবে ছবিটি আঁকা হয়েছিল।
ফ্রিডম অফ স্পিচ প্রথম প্রকাশ পায় ২০ ফেব্রুয়ারি, ১৯৪৩ সালে। দ্য স্যাটারডে ইভনিং পোস্টে বুথ টারকিংটনের লেখা প্রাসঙ্গিক এক রচনার সঙ্গে ছবিটি প্রকাশ করা হয়। শিল্পী রকওয়েল মনে করেন এটা এবং ফ্রিডম টু ওরশিপফোর ফ্রিডমস সেটের মধ্যে সবচেয়ে সফলতম। রকওয়েল তার ছবিগুলোতে জীবনকে নিজ অভিজ্ঞতা আর দর্শন দিয়ে চিত্রিত করতে পছন্দ করতেন। ছবিটি যে একটি সত্য ঘটনার প্রতিনিধিত্ব করছে, ব্যাপারটা এজন্য মোটেও আশ্চর্যজনক কিছু নয়।
নেপথ্য কথা
ফ্রিডম অফ স্পিচ সিরিজের চারটি তৈলচিত্রের মধ্যে প্রথম। ফোর ফ্রিডমস চিত্র চারটি অঙ্কন করেছিলেন নরম্যান রকওয়েল। তৈলচিত্রগুলো অঙ্কনের ক্ষেত্রে অনুপ্রেরণা ছিলো স্টেট অফ দ্য ইউয়নিন অ্যাড্রেসে মার্কিন প্রেসিডেন্ট ফ্র্যাঙ্কলিন ডি. রুজভেল্টের বক্তব্য। ৭৭তম ইউনাইটেড কংগ্রেসে তিনি এ বক্তব্য রাখেন। দিনটি ছিলো ৬ জানুয়ারী ১৯৪১। চারটি ছবির মধ্যে মাত্র দুটির নাম যুক্তরাষ্ট্রের সংবিধানে রয়েছে। মত প্রকাশের স্বাধীনতা এবং ধর্ম পালনের স্বাধীনতা। পরবর্তীতে এদের আটলান্টিক চার্টার গ্রহণ করে। জাতিসংঘের চার্টারের একটি অংশে পরিণত হয়ে যায় এটি। এই চিত্রকর্মের সিরিজটি দ্য স্যাটারডে ইভনিং পোস্ট-এ প্রকাশিত হয়। পর পর চার সপ্তাহে প্রখ্যাত লেখকদের রচনার সঙ্গে ছবিগুলো যুক্ত করে প্রকাশ করে পত্রিকাটি। ফ্রিডম অফ স্পিচ (২০ ফেব্রুয়ারি), ফ্রিডম অফ ওরশিপ (২৭ ফেব্রুয়ারি), ফ্রিডম ফ্রম ওয়ান্ট (৬ মার্চ) এবং ফ্রিডম ফ্রম ফিয়ার (১৩ মার্চ)। ফলশ্রুতিতে, এই সিরিজটি ব্যাপকহারে ছড়িয়ে পড়লো, পোস্টাকারে প্রকাশিত হলো তারা। ইউএস গভার্নমেন্ট ওয়ার বন্ড ড্রাইভে সহায়ক হিসেবে তাদের ব্যবহার করা হয়।
বর্ণনা
ফ্রিডম অফ স্পিচে এক মফস্বল শহরের মিটিং দেখানো হয়েছে, যেখানে একটি নতুন স্কুল গঠন সংক্রান্ত আলাপ চলছে। ছবিতে একমাত্র ভিন্নমত পোষণকারী ব্যক্তি জিম এজারটন দাঁড়িয়ে আছেন। আগের স্কুলটি অগ্নিবিধ্বস্ত হয়ে গেছে। চিত্রগুলোকে কল্পনাতে গুছিয়ে আনার পর রকওয়েল সিদ্ধান্ত নিলেন তার ভেরমন্টের প্রতিবেশীদের মডেল হিসেবে ব্যবহার করবেন। নীল-কলারের বক্তা একটি মোটা শার্ট আর চামড়ার জ্যাকেট পরে আছেন। তার হাতদুটো নোংরা, অন্য যে কারও থেকে তার চেহারা গাঢ়। জমায়েতের অন্যরা সাদা শার্ট, টাই আর জ্যাকেট পরে আছেন। যদিও এঁদের একজনের হাতে বিয়ের আংটি দৃশ্যমান, বক্তার হাত খালি। এজারটনের তারুণ্য এবং কর্মঠ হাতগুলোর সঙ্গে মানিয়ে গেছে পুরোনো দাগযুক্ত জ্যাকেট। অথচ অন্যান্য উপস্থিত ব্যক্তিবর্গের পোশাক চমৎকার এবং পরিপাটি। তারা সবাই এজারটনের চেয়ে বয়সে বড়ও বটে। তাকে দেখানো হয়েছে"ঋজুভাবে দাঁড়ানো, খোলা মুখ, উজ্জ্বিল চোখদুটো স্থির, মনের কথা বলছে মানুষটা, বন্ধনমুক্ত আর নির্ভীক।" এজারটনকে চিত্রিত করা হয়েছে অনেকটা আব্রাহাম লিঙ্কনের মতো করে। দ্য ওয়াল স্ট্রীট জার্নালের ব্রুস কোলের মতে, ছবিটি অনেকটা যেন শহরের বাৎসরিক বিবরণী সামনে নিয়ে আলোচনায় লিপ্ত এক জমায়েতের মতো। জন আপডাইক বলেছেন, ছবিটা ঠিক শৈল্পিক তুলির আঁচড়ে আঁকা হয়নি। রবার্ট স্কোলস বলেন, ছবিটি যে কোন দর্শনার্থির মনোযোগ কেড়ে নিতে পারে, সেই সঙ্গে একাকী ওই বক্তার জন্য তার মনে জাগিয়ে তুলবে শ্রদ্ধা।
সৃজন
রকওয়েল তার এই কাজটি শেষ করতে চারবার নতুন করে শুরু করেন, মোট সময় লাগে দুই মাস। স্কোলসের মতে, ছবির মানুষটিকে গ্যারি কুপার অথবা জিমি স্টুয়ার্টের ফ্র্যাংক কাপরা ছায়াছবির কোন চরিত্রের মতো দেখিয়েছে চারবারের কাজেই নীল-কলারের মানুষটিকে এক মিটিংয়ের মাঝে দাঁড়িয়ে থাকতে দেখা যায়, তবে ভিন্ন ভিন্ন কোণ থেকে।. আগের ছবিগুলো একাধিক পার্শ্বচরিত্র বেশি মনোযোগ আকর্ষী ছিলো, মূল চরিত্রকে সঠিক আর তাৎপর্যপূর্ণ স্থানে না রাখার কারণে চিত্রকর্মটির সঠিক বার্তাটি দর্শকের কাছে পৌঁছে দেওয়া যাচ্ছিলো না ঠিক। জনৈক আর্লিংটন, রকওয়েলের প্রতিবেশী, কার্ল হেস এই লাজুক আর সাহসী তরুণের চরিত্র গঠনে মডেল হয়ে দাঁড়িয়েছিলেন। আরেকজন প্রতিবেশী, জিম মার্টিন প্রতিটি ছবিতেই উপস্থিত ছিলেন। রকওয়েলের সহকারী জিন পেলহ্যাম হেসকে মডেল করার পরামর্শ দিয়েছিলেন। শহরে এই হেস ভদ্রলোকের একটি গ্যাস স্টেশন ছিলো। তার ছেলে রকওয়েলের ছেলের সঙ্গেই স্কুলে যায়। পেলহাম বলেছিলেন, হেসের "তাঁর চেহারায় মহত্ত্বের ছাপ আছে।" ছবিটিতে আর যাঁরা ছিলেন তাদের মধ্যে হেসের বাবা হেনরি (শুধু বাঁ কান দেখা যাচ্ছে যাঁর), জিম মার্টিন (বাম কোণে), হ্যারি ব্রাউন (ডানদিকে যাঁর মাথার ওপর দিকটা কেবল দেখা যাচ্ছে), রবার্ট বেনেডিক্ট, সিনিয়র এবং রোজ হয়্‌ আছেন বাঁয়ে। রকওয়েলের নিজের চোখও ছবিটির বামপাশে দৃশ্যমান। ছবিটি আঁকার সময় হেস বিবাহিত ছিলেন। তার বাবা ছিলেন জার্মান অভিবাসী। চামড়ার জ্যাকেটটা আসলে পেলহ্যামের। এ ছবিটি আঁকার জন্য মোট আটবার পোজ দিয়েছিলেন। অন্য সব মডেল রকওয়েলের সঙ্গে আলাদাভাবে বসে পোজ দিয়েছিলেন।
প্রথমদিকের এক খসড়াতে হেসকে চারপাশে বর্গাকারে বসিয়ে ছবি এঁকেছিলেন রকওয়েল। হেসের মনে হয়েছিলো চিত্রাঙ্কনের ক্ষেত্রে আরও প্রাকৃতিক ভঙ্গিমা আনা দরকার। তবে রকওয়েল তার সাথে একমত হতে পারেননি। "খুব বেশি অর্থ বহন করবে সেটা।" বলেছিলেন তিনি, "কোন কিছুই ঠিকমত প্রকাশ করবে না সেটা।" তিনি মনে করেছিলে ওপরের কোন থেকে ছবিটি আঁকা হলে বেশ নাটকীয় হবে। দ্য পোস্ট-এর ইয়েটসকে তিনি বলেন, প্রথমবার অঙ্কন শেষ করার পর পুরোপুরি নতুন করে শুরু করেন কাজটা। কারণ প্রথম ফ্রিডম অফ স্পিচ টা হয়েছিল "ওভারওয়র্কড"। এরপরের দুইবার তিনি কাজটা প্রায় শেষ করে এনেও থামিয়ে দিয়েছিলেন। কারণ তার মনে হয়েছিলো কোথাও কোন একটা উপাদান বাদ পড়ছে। শেষ পর্যন্ত তিনি তার চূড়ান্ত কাজটা করতে পারলেন, মূল চরিত্রকে বক্তার ভূমিকাতে রাখলেন এবার। শ্রোতার নয়। ছবিটি প্রকাশ করার জন্যপোস্ট-এর একটি অনুচ্ছেদ দরকার ছিলো। বেন হিবস, পোস্টের সম্পাদক, বাছাই করলেন প্রখ্যাত ঔপন্যাসিক এবং নাট্যকার টারকিংটনকে। পুলিৎজার বিজেতা লেখক তিনি। দ্বিতীয় বিশ্বযুদ্ধের সময় যাঁরা বন্ড কিনেছিলেন, তাদের সবাইকে নতুন করে আঁকা রঙ্গিন একসেট ফোর ফ্রিডমস উপহার দেওয়া হয়েছিলো। তার কাভারটা করা হয়েছিলো ফ্রিডম অফ স্পিচ দিয়ে।
রচনাসমূহ
টারকিংটনের সেই রচনা প্রকাশিত হয়েছিলো ২০ ফেব্রুয়ারি, ১৯৪৩ সালে। দ্য স্যাটারডে ইভনিং পোস্ট-এ ছাপানো সেই লেখাটিকে উপদেশমূলক রচনাই বলা চলে। তরুণ হিটলার এবং তরুণ মুসোলিনিহঠাৎই একে অন্যের মুখোমুখী হয়ে যান আল্পসপর্বতমালায়, সালটি ১৯৪৩। দুইজনের এই কাল্পনিক সাক্ষাতের পর তারা নিজেদের রাষ্ট্রে একনায়কতন্ত্র চালিয়ে যাওয়ার পরিকল্পনা খুলে বলেন। সেখানে তারা একটি বিষয়ে একমত ছিলেন। জনতার কথা বলার স্বাধীনতা কেড়ে নেওয়া হবে।
সমালোচকদের মন্তব্য
লরা ক্লেরিজ বলেন,"যাঁরা ছবিটিকে রকওয়েলের অন্যতম শ্রেষ্ঠ কাজ, তাঁরা এর মধ্যে আমেরিকান আদর্শ খুঁজে পেয়েছেন। যাঁরা এই ছবিটিকে রকওয়েলের সর্বোচ্চটা মনে করছেন না, তাদের বলবো, রকওয়েল চেয়েছিলেন শুধুমাত্র একটি আদর্শকেই এই ছবির মাধ্যমে শক্তভাবে ফুটিয়ে তুলতে চেয়েছিলেন। এই সমালোচকদের দিকেই ছবির বাকি সদস্যরা মুখ তুলে তাকিয়েছেন, তাঁদের মধ্যে জনপ্রিয়তার প্রতি ভক্তি দেখা যাচ্ছে। ঘরভর্তি শ্রোতা তাঁদের মনে হয়নি।"
ফ্রিডম অফ স্পিচ এবং ওরশিপ নিয়ে হিবস বলেছেন, "আমার মতে, এ দুটো ছবি দুটো মহৎ মানব-নথি, যেটিকে শুধুমাত্র রঙ আর তুলির আঁচরে এঁকে ফেলা হয়েছে। দারুণ এক ছবি, আমার মনে হয় এটা লাখ লাখ লোককে অণুপ্রেরণা দিতে পারে। ফোর ফ্রিডমস আসলে তা করেওছে, করছে।" ওয়েস্টব্রুক লিখেছেন, রকওয়েল "একক চিত্রাঙ্কন" প্রদর্শনী করে দেখিয়েছেন, যেটা প্রত্যেকের নিজস্ব ধারাকে রাষ্ট্রের কাছ থেকে রক্ষা করতে পারে। অন্য একজন লেখক বলেন, এই ছবিগুলোর থিম ছিলো "সভ্যতা", দিন চলে যাবে, থিমটি থেকে যাবে।
মিরপুর গার্লস আইডিয়াল ল্যাবরেটরি ইনস্টিটিউট
গবেষণাগার
কলেজটিতে শিক্ষার্থীদের বিভিন্ন বিষয়ে ব্যবহারিক শিক্ষা প্রদানের জন্য যতেষ্ট ল্যাব রয়েছে।
অবস্থান
মিরপুর ১০ নম্বর থেকে ১৪ নম্বরের দিকে যাওয়ার রাস্তায় বাঁ পাশেই মিরপুর গার্লস আইডিয়াল ল্যাবরেটরি ইনস্টিটিউট।
নির্বাচনী ব্যবস্থা
thumb|right|একটি [[ব্যালট বাক্স]] নির্বাচনী ব্যবস্থা হলো সাংবিধানিক নিয়ম অনুসরণ করে জনগণের মতামত জানাবার ব্যবস্থা। ভোট একটি দেশের জনগনের অন্যতম গণতান্ত্রিক অধিকার। এর মাধ্যমে জনগণ কোনো ব্যক্তি ও রাজনৈতিক দলকে ক্ষমতায় আসার জন্য নির্বাচিত করে। বর্তমান বিশ্বে প্রচলিত নির্বাচনী ব্যবস্থায় গরিষ্ঠতামূলক শাসন, সংখ্যানুপাতিক প্রতিনিধিত্বমুলক ব্যবস্থার উপস্থিতি দেখা যায়। এছাড়া গনতান্ত্রিক ব্যবস্থায় একক বিজয়ী ব্যবস্থা, বহু বিজয়ী ব্যবস্থা, পছন্দানুক্রম ব্যবস্থা, দলীয়-তালিকা আনুপাতিক প্রতিনিধিত্ব এবং অতিরিক্ত সদস্য ব্যবস্থারও প্রচলন দেখা যায়। স্বচ্ছ্বতা ও দায়বদ্ধতাকে গনতন্ত্রের একটা স্তম্ভ হিসেবে বিবেচনা করা হয়।  এজন্য অবাধ ও নিরপেক্ষ নির্বাচন রাজনৈতিক-গণতন্ত্রের একটি আবশ্যিক পূর্বশর্ত। যে ধরনের নির্বাচনী ব্যবস্থাই অনুসরণ করা হোক না কেন তাতে জনগণের অবাধ-ভোটাধিকার প্রয়োগ ও ভোটের মাধ্যমে জনগণের প্রকৃত ইচ্ছা ও মতামতের প্রতিফলন নিশ্চিত করা নির্বাচনের প্রাথমিক ও মৌলিক উপাদান।
ফার্স্ট-পাস্ট-দ্য-পোস্ট (এফপিটিপি) পদ্ধতি
মার্কিন যুক্তরাষ্ট্র, বাংলাদেশ, ভারত, যুক্তরাজ্য সহ পৃথিবীর বিভিন্ন দেশে ফার্স্ট-পাস্ট-দ্য-পোস্ট বা এফপিটিপি পদ্ধতি প্রচলিত আছে। এই পদ্ধতিতে ভোটাররা নিজেদের পছন্দের একজন মাত্র প্রার্থীকে ভোট দিতে পারেন এবং যে প্রার্থী সবচেয়ে বেশি ভোট পান সে প্রার্থীই জয়ী হন। প্রার্থীর সংখ্যা তিন বা ততোধিক হলে ৫০% এর কম ভোট পেয়েও কোনো এক প্রার্থী জয়লাভ করতে পারেন।
পছন্দানুক্রম ব্যবস্থা
এর ইংরেজি নাম হলো "preferential voting methods" এই পদ্ধতিতে ভোটারকে তার পছন্দ অনুসারে প্রার্থীদের ক্রমবিন্যাস করতে বলা হয়। এক্ষেত্রে কোন পদ্ধতিতে তাকে প্রত্যেক প্রার্থীকেই পছন্দানুক্রমে স্থান দিতে হয় কোন কোন ক্ষেত্রে নূন্যতম সংখ্যক প্রার্থীকে পছন্দানুক্রমে স্থান দিতে বলা হয়।
নির্বাচনী ব্যবস্থা দেশে দেশে
বহু দেশেই নির্বাচনী সংস্কার আন্দোলন বেড়ে উঠছে, এতে অ্যাপ্রুভাল ভোটিং, সিঙ্গল ট্রান্সফারেবল ভোট, ইনস্ট্যান্ট রান অব ভোটিং অথবা কনডোরসেট ব্যবস্থার পক্ষে সওয়াল করা হচ্ছে, কিছু দেশে ছোটখাটো ভোটে এই পদ্ধতিগুলি জনপ্রিয়তা পেয়েছে। যদিও সে দেশগুলিতে আরো গুরুত্বপূর্ণ নির্বাচনগুলিতে এখনও সেই প্রথাগত গণনা পদ্ধতিই ব্যবহার করা হচ্ছে।
ম্যাগনেসিয়াম আয়োডাইড
ম্যাগনেসিয়াম আয়োডাইড একটি অজৈব যৌগ যার রাসায়নিক সংকেত MgI2। এটি ম্যাগনেসিয়াম ধাতু এবং আয়োডিনে র রাসায়নিক বিক্রিয়া থেকে গঠিত একটি আয়নিক লবণ। ম্যাগনেসিয়াম আয়োডাইড অনেক ধরনের সোদক কেলাস MgI2(H2O)x গঠন করতে পারে। ম্যাগনেসিয়াম আয়োডাইড জলে অত্যন্ত দ্রবণীয় হয়।
ব্যবহার
ম্যাগনেসিয়াম আয়োডাইডের অল্প কয়েকটি বাণিজ্যিক ব্যবহার রয়েছে। এটি জৈব সংশ্লেষণের জন্য যৌগ তৈরি করতে ব্যবহৃত  হয়।
প্রস্তুতি
ম্যাগনেসিয়াম অক্সাইড, ম্যাগনেসিয়াম হাইড্রোক্সাইড অথবা ম্যাগনেসিয়াম কার্বনেটের সঙ্গে হাইড্রোআয়োডিক অ্যাসিডের বিক্রিয়া করে ম্যাগনেসিয়াম আয়োডাইড তৈরি করা যায়:
আরেকটি পদ্ধতিতে আয়োডিনের গুঁড়োকে ম্যাগনেসিয়াম ধাতুর সঙ্গে মেশালে এদের বিক্রিয়ায় ম্যাগনেসিয়াম আয়োডাইড তৈরি হয়। অনার্দ্র ম্যাগনেসিয়াম আয়োডাইড পেতে হলে বিক্রিয়াটিকে অনার্দ্র পরিবেশে পরিচালনা করতে হবে এক্ষেত্রে শুষ্ক ডাইইথাইল ইথার দ্রাবক হিসাবে ব্যবহার করা যেতে পারে।
বিক্রিয়া
হাইড্রোজেনের উপস্থিতিতে উচ্চ তাপেও ম্যাগনেসিয়াম আয়োডাইড স্থিতিশীল থাকে। তবে সাধারণ তাপমাত্রায় বাতাসের উপস্থিতিতে এটি ভেঙ্গে গিয়ে আয়োডিন মৌলকে মুক্ত করে বাদামী বর্ণের হয়ে যায়। বায়ুর উপস্থিতিতে উত্তপ্ত করলে এটি পুরোপুরি ভেঙ্গে গিয়ে ম্যাগনেসিয়াম অক্সাইড গঠন করে। বেলিস-হিলম্যান বিক্রিয়াতে ম্যাগনেসিয়াম আয়োডাইড ব্যবহার করলে (Z)-ভিনাইল যৌগ পাওয়া যায়।
ব্রহ্মা কুটি মন্দির
ব্রহ্মা কুটির মন্দির কানপুরের কাছে অবস্থিত একটি মন্দির। ভারত এটিকে ব্রহ্মাকে উৎসর্গ করেছে। এটা  এলাকায় ব্রহ্মেশ্ব‌র মহাদেবের ছোট মন্দির ছাড়া অন্য একমাত্র ব্রহ্মা মন্দির ব্রহ্মাবর্ত‌ ঘাটে । এটি গঙ্গা নদীর তীরে অবস্থিত।
তথ্যসূত্র
<references group="" responsive="1">
পুমা সুইডে
জোহানা জুসিনিমি (জন্ম: ১৩ সেপ্টেম্বর ১৯৭৬), যিনি তার মঞ্চ নাম পুমা সুইডি দ্বারা বেশি পরিচিত, তিনি একজন সুইডিশ পর্নোগ্রাফিক অভিনেত্রী এবং ফিচার নৃত্যশিল্পী। তার মঞ্চ নামের প্রথম অংশটি এসেছে স্পোর্টস কার, ফোর্ড পুমা থেকে। ২০০৫ সাল থেকে, তিনি ২০০ টিরও বেশি চলচ্চিত্রে উপস্থিত হয়েছেন।
তিনি ফিনিশ বংশোদ্ভূত, কারণ তার বাবা-মা উভয়েই মূলত ফিনল্যান্ডের বাসিন্দা, এবং তিনি ২০০৪ সাল থেকে ক্যালিফোর্নিয়ায় বসবাস করছেন।
প্রাপ্তবয়স্ক চলচ্চিত্রগুলিতে যাওয়ার আগে সুইডেনে কম্পিউটার বিক্রয় প্রতিনিধি হিসাবে এবং পরে গ্ল্যামার মডেল হিসাবে কাজ করেছিলেন। তিনি প্রাথমিকভাবে শুধুমাত্র মেয়ে-মেয়ে দৃশ্যে অভিনয় করেতেন, কিন্তু স্টুডিও অ্যান্টিইন্নোসেন্স ভিডিওর স্কুল অফ হার্ডকোরে তিনি ২০০৫ সালে হার্ডকোর চলচ্চিত্রে আত্মপ্রকাশ করেছিলেন, যার সাথে তিনি আগে একজন চুক্তিবদ্ধ অভিনয়শিল্পী ছিলেন।
ফ্রিডরিখ এঙ্গেলস
ফ্রিডরিখ এঙ্গেলস (২৮ নভেম্বর, ১৮২০ - ৫ আগস্ট ১৮৯৫) ছিলেন জার্মান সমাজ বিজ্ঞানী, লেখক, রাজনৈতিক তাত্ত্বিক,দার্শনিক, এবং মার্কসের সাথে মার্কসবাদের অন্যতম প্রতিষ্ঠাতা। ১৮৪৫ সালে তিনি নিজের প্রত্যক্ষন এবং গবেষণার ভিত্তিতে ইংল্যান্ডে শ্রমিক শ্রেণির অবস্থা প্রকাশ করেন। ১৮৪৮ সালে কার্ল মার্কসের সাথে যৌথভাবে কমিউনিস্ট পার্টির ইশতেহার রচনা করেন, পরে কার্ল মার্কসকে পুঁজি গ্রন্থটি গবেষণা ও রচনার জন্য অর্থনৈতিকভাবে সহায়তা করেন। মার্কসের মৃত্যুর পরে তিনি সেই বইয়ের দ্বিতীয় ও তৃতীয় খণ্ড-দুটি সম্পাদনা করেন। আরো তিনি মার্কসের "উদ্বৃত্ত মূল্য তত্ত্ব" বিষয়ের নোটগুলো একত্রিত করেন এবং এগুলো পরে "পুঁজি"র চতুর্থ খণ্ড হিসেবে প্রকাশিত হয়। তিনি পরিবার অর্থনীতি বিষয়েও গুরুত্বপূর্ণ অবদান রাখেন।
সেনাবাহিনীর চাকরি
১৮৪২ সালে তিনি সেনাবাহিনীতে যোগদান করেন এবং এক বছর সেখানে চাকরি করেন। সেনাবাহিনীতে থাকাকালীন অবস্থায় তিনি সমকালীন বিশ্বের রাজনৈতিক ও সামরিক নীতি সম্পর্কে বিশেষ জ্ঞান অর্জন করেন।
ম্যানচেস্টার
বিশেষ রাজনৈতিক কারণে মার্কস যখন ইংল্যান্ডে স্থায়ী বসবাসের জন্য নির্বাসন নেন, তখন এঙ্গেলসও ইংল্যান্ড চলে আসেন। ব্যক্তিগত জীবনে এঙ্গেলস ছিলেন অত্যন্ত উদার এবং হাসিখুশি ধরনের মানুষ। জীবনে বড় হবার লোভ তার ছিল না। তিনি যা কিছুই করতেন তা কর্তব্য মনে করে বা ভালো লাগার তাগিদে করতেন। মার্কস-এর সহযোগিতা করার মানসিকতা থেকে তিনি দর্শন চর্চা করেছেন বলে স্বীকার করেছেন। মার্কস-এর মৃত্যুর পরেও ইংল্যান্ডে ছিলেন। তবে ১৮৯১ সালে তিনি ম্যানচেস্টার ছেড়ে লন্ডনে চলে আসেন এবং সেখানেই ১৮৯৫ সালের ৫ আগস্ট মৃত্যুবরণ করেন।
১৮৪৫ থেকে ১৮৪৭ সাল পর্যন্ত সময়টা এঙ্গেলস ব্রাসেলস ও প্যারিসে কাটান, এবং তার বৈজ্ঞানিক চর্চার সঙ্গে সঙ্গে ব্রাসেলস ও প্যারিসের জার্মান শ্রমিকদের মধ্যে ব্যবহারিক কাজ মিলিয়ে নেন। এইখানে গুপ্ত জার্মান সমিতি কমিউনিস্ট লিগের সঙ্গে মার্কস ও এঙ্গেলসের যোগাযোগ হয়, এ সংঘ তাদের ওপর ভার দেয় তাদের রচিত সমাজতন্ত্রের মূলনীতি উপস্থিত করার জন্য। এভাবেই জন্ম নেয় ১৮৪৮ সালে ছাপা মার্কস ও এঙ্গেলসের সুবিখ্যাত ‘কমিউনিস্ট পার্টির ইশতেহার’। ছোট্ট এই পুস্তিকাখানি বহু বৃহৎ গ্রন্থের মূল্য ধরে সভ্য জগতের সমস্ত সংগঠিত ও সংগ্রামী প্রলেতারিয়েত আজও তার প্রেরণায় সজীব ও সচল। ১৮৪৮ সালের যে বিপ্লব প্রথমে ফ্রান্সে শুরু হয়ে পশ্চিম ইউরোপের অন্যান্য দেশেও বিস্তৃত হয় সেই সময় মার্কস এঙ্গেলস দেশে ফেরেন। সেখানে, প্রুশিয়ার রাইন অঞ্চলে তারা কলোন থেকে প্রকাশিত গণতান্ত্রিক ‘নতুন রাইনিশ গেজেটের’ প্রধান হয়ে ওঠেন। রাইনিশ প্রুশিয়ার সমস্ত বিপ্লবী গণতান্ত্রিক প্রচেষ্টার প্রাণকেন্দ্র হয়ে ওঠেন দুই বন্ধু।
১৮৭০ সালে এঙ্গেলস লন্ডনে ফেরেন এবং ১৮৮৩ সালে মার্কসের মৃত্যু পর্যন্ত তাদের কর্মভারাক্রান্ত মিলিত মানসিক জীবন চালিয়ে যান। এর ফল হল মার্কসের দিক থেকে পুঁজি আর এঙ্গেলসের দিক থেকে ছোট বড় একসারি বই। পুঁজিবাদী অর্থনীতির জটিল ঘটনাবলীর বিশ্লেষণ নিয়ে কাজ করেন মার্কস। আর অতি সহজ ভাষায় প্রায়ই বিতর্কমূলক রচনার সাধারণ বৈজ্ঞানিক সমস্যা এবং অতীত ও বর্তমানের বিভিন্ন ব্যাপার নিয়ে ইতিহাসের বস্তুবাদি বোধ ও মার্কসের অর্থনৈতিক তত্ত্বের দৃষ্টিভঙ্গি থেকে লেখেন এঙ্গেলস। এঙ্গেলসের এইসব রচনার মধ্যে উল্লেখযোগ্য দ্যুরিঙের বিরুদ্ধে বিতর্কমূলক রচনা, পরিবার ব্যক্তি মালিকানা ও রাষ্ট্রের উৎপত্তি (১৮৯৫), ল্যুদভিগ ফয়েরবাখ (১৮৯২), রাশিয়ার প্রসঙ্গে এঙ্গেলস (১৮৯৪)। মার্কস মারা যান, পুঁজি বিষয়ে তার বৃহৎ রচনা সম্পূর্ণরূপে গুছিয়ে যেতে পারেননি। খসড়া হিসেবে অবশ্যই তৈরি হয়ে গিয়েছিল। বন্ধুর মৃত্যুর পর পুঁজির ২য় ও ৩য় খন্ড গুছিয়ে তোলা ও প্রকাশনের গুরুভার শ্রমে আত্মনিয়োগ করলেন তারই অকৃত্রিম বন্ধু শ্রমিক শ্রেণির মহান শিক্ষাগুরু কমরেড ফ্রিডরিখ এঙ্গেলস।
পবিত্র পরিবার (১৮৪৪)
পবিত্র পরিবার হচ্ছে একটি বই যা নভেম্বর, ১৮৪৪ সালে কার্ল মার্কস ও ফ্রিডরিখ এঙ্গেলস রচিত। বইটি ইয়াং হেগেলিয়ানদের এবং তাদের চিন্তার প্রবণতা সম্পর্কে একটি সমালোচনামূলক গ্রন্থ এবং যা ঐ সময়ে একাডেমিকভাবে খুব জনপ্রিয় ছিল। বইটির শিরোনাম প্রকাশকের দ্বারা প্রস্তাবিত এবং বাউয়ের ভাইদ্বয়ের ও তাদের সমর্থকদের একটি ব্যঙ্গাত্মক রেফারেন্স হিসেবে বোঝানো হয়।
ইংল্যান্ডে শ্রমিক শ্রেণির অবস্থা
ইংল্যান্ডে শ্রমিক শ্রেণির অবস্থা তিনি ১৮৪৫ সালে রচনা করেন। গ্রন্থটি ভিক্টোরিয়ান ইংল্যান্ডের শিল্প শ্রমিকশ্রেণীর একটি সমীক্ষা। তিনি সেখানে থাকাকালীন কারখানা শ্রমিকদের দুর্দশা সম্পর্কে বিশেষভাবে অবগত হন এবং রীতিমত গবেষণা করে গ্রন্থটি রচনা করেন।এই গ্রন্থে তিনি শ্রমিকদেরকে তাদের ন্যায্য অধিকার সম্বন্ধে সচেতন করে তোলার চেষ্টা করেন। তিনি আরো দেখান যে, পুঁজিবাদী সমাজ ব্যবস্থায় পুঁজিপতি কারখানা মালিকদের দ্বারা শ্রমিকগণ আবশ্যিকভাবেই শোষিত হন। তবে এই ব্যবস্থা বেশিদিন চলতে পারে না, চলা সংগতও নয়। এই ব্যবস্থার অন্তর্নিহিত মালিক-শ্রমিক দ্বন্দ্বের কারণে তা ভেঙে পড়তে বাধ্য।
এ্যান্টি-ডুরিং
এ্যান্টি-ডুরিং বইটি ১৮৭৮ সালে জার্মানিতে প্রথম প্রকাশিত হয়। এই গ্রন্থের তিনটি পরিচ্ছেদ_ দর্শন, অর্থনীতি, ও সমাজতন্ত্র-তে পুর্ণাকারে প্রকাশ পায় মার্কসবাদের মতাদর্শগত ঐশ্বর্য। এই বইয়ে এঙ্গেলস কেবল মার্কসবাদের পক্ষই সমর্থন করেননি, প্রলেতারিয়েতের বৈপ্লবিক তত্ত্বের অনেকগুলো নতুন নীতিগত প্রশ্নও বিকশিত করে তোলেন এবং তা করতে গিয়ে তিনি সাধারণীকৃত করেন প্রলেতারিয়েতের সংগ্রামের নতুন অভিজ্ঞতা, বিশ্ববিজ্ঞানের বিশেষত প্রাকৃতিক বিজ্ঞানের সর্বসাম্প্রতিক সাফল্যাদি।
কল্পলৌকিক ও বৈজ্ঞানিক সমাজতন্ত্র
কল্পলৌকিক ও বৈজ্ঞানিক সমাজতন্ত্র ১৮৮০ সালে লিখিত ফ্রিডরিখ এঙ্গেলস রচিত একটি গ্রন্থ। এটা প্রথম ১৮৮০ সালে ফ্রান্সে প্রকাশিত হয়। ১৮৯২ সালে ইংরেজি প্রকাশনার জন্য কল্পলৌকিক ও বৈজ্ঞানিক সমাজতন্ত্র শিরোনামটি গৃহীত হয়। প্রাথমিকভাবে এই বইটি তার পূর্বের বই এ্যান্টি-ডুরিং গ্রন্থের ভূমিকা, তৃতীয় খণ্ড ও দ্বিতীয় পরিচ্ছেদের ভিত্তিতে লেখেন। বইটি কল্পলৌকিক সমাজতন্ত্র ও বৈজ্ঞানিক সমাজতন্ত্রের মধ্যে পার্থক্য ব্যাখ্যা করে। এই পুস্তকটি হচ্ছে বৈজ্ঞানিক স্মাজত্নত্রের তত্ত্বের ক্ষেত্রে এক বোধগম্য ভূমিকাস্বরূপ যাতে বর্ণিত হয়েছে মার্কসবাদের তিনটি উৎস এবং তিনটি উপাদানের প্রধান বৈশিষ্ট্যসমূহ।
তথ্যসূত্র
,
মহসিন আলি (ক্রিকেটার)
মহসিন আলী (জন্ম তারিখ অজানা) একজন কেনিয়ার সাবেক প্রথম-শ্রেণীর ক্রিকেটার ।
আলী ২০০০ সালে নাইরোবিতে সফরকারী পাকিস্তান এ ক্রিকেট দলের বিপক্ষে কেনিয়া সিলেক্টের হয়ে প্রথম-শ্রেণীর ক্রিকেটে তার একমাত্র উপস্থিতি ছিল। ম্যাচে একবার ব্যাটিং করে কেনিয়ার প্রথম ইনিংসে কাশিফ রাজার বলে ৪৭ রানে আউট হন তিনি। মাঠে তিনি তিনটি ক্যাচও নিয়েছেন। কেনিয়ান দলের নিয়মিত স্ট্রাইকিংয়ের সাথে, আলি পরে কেনিয়ার পক্ষ থেকে অক্টোবর ২০০৪ সালে ইন্টারকন্টিনেন্টাল কাপে নামিবিয়ার মুখোমুখি হওয়ার জন্য নির্বাচিত হন, কিন্তু শুরুর একাদশে জায়গা পাননি।
কেভিন হ্যানি
কেভিন হ্যানি একজন মেকআপ শিল্পী যিনি ড্রাইভিং মিস ডেইজি চলচ্চিত্রের জন্য ১৯৮৯একাডেমি পুরস্কারে পেয়েছেন, যেটি তিনি লিন বারবার এবং মানলিও রোচেত্তির সাথে ভাগ করে নিয়েছেন । তিনি ১৯৮২ সাল থেকে ৭০ টি চলচ্চিত্র এবং টিভি শোতে কাজ করেছেন, যার মধ্যে বেশ কয়েকটি যা সেরা মেকআপের জন্য মনোনীত হয়েছিল, যদিও শুধুমাত্র তার একটি কাজের জন্য তিনি মনোনীত হয়েছিলেন। তার মধ্যে রয়েছে স্টার ট্রেক: ডিপ স্পেস নাইন এবং দ্য এক্স-ফাইলস ।
এক ফুল চার কাঁটে
এক ফুল চার কাঁটে (एक फूल चार काँटे) হচ্ছে ১৯৬০ সালে মুক্তিপ্রাপ্ত একটি হিন্দি চলচ্চিত্র। সুনীল দত্ত এবং ওয়াহিদা রহমান চলচ্চিত্রটির নায়ক-নায়িকা ছিলেন।
থনবুরি জেলা
থনবুড়ি (ธนบุรี; ) হল ৫০ টি জেলার মধ্যে অন্যতম একটি জেলা যেটি ব্যংককে অবস্থিত। চাও পায়া নদীর পশ্চিম তীরে, এটি থন বুড়ি প্রদেশের অংশ ছিল। এর প্রতিবেশী জেলাগুলো হল (উত্তর থেকে ঘড়ির কাটা অনুসারে) ব্যংকক ইয়াই, প্রা নাখন, ক্লং সান, ব্যং খ লায়েম, রাত বুরানা, চম থং এবং ফাসি ছারোয়েম।
ইতিহাস
থনবুড়ি জেলার নাম এমফয়ি রাতছাখুর ডাকা হত। কারণ এর কাছেই একই নামে আরেকটি স্থান ছিল। পরে এটি এমফয়ি ব্যাংক ইয়ি রুইয়া নামে নামকরিত হয় এবং সবশেষে এটি থনবুড়ি নামে নামকরিত হয় ১৭ এপ্রিল, ১৯৩৯ সালে। এই জেলাটি থনবুড়ি প্রদেশের অন্তর্গত।
সমর মজুমদার
সমর মজুমদার (জন্ম: ফেব্রুয়ারি ১, ১৯৫৭) বাংলাদেশি চিত্রশিল্পী, যিনি প্রচ্ছদশিল্পী হিসেবেই বেশ পরিচিত। তিনি প্রায় তিন দশক ধরে প্রচ্ছদশিল্পী হিসেবে বইয়ের প্রচ্ছদকে ক্যানভাস হিসেবে প্রায় পাঁচ শতাধিক প্রচ্ছদ করেছেন।
তার শিল্পকর্মকে প্রাচ্য এবং পাশ্চাত্য রীতির মিশ্রণ বলা হয়ে থাকে, যেখানে ঐতিহ্যের অনুসন্ধানের পাশাপাশি আধুনিকতার সংযোগ ঘটেছে।
মার্গারিট মিলওয়ার্ড
মার্গারিট মিলওয়ার্ড (১৮৭৩- ১৯৫৩) ছিলেন একজন ব্রিটিশ ভাস্কর ও নৃতত্ত্ববিদ। ভারতীয় গোষ্ঠীগুলোর নৃতাত্ত্বিক ধরনের উপর ভিত্তি করে আবক্ষ মূর্তি তৈরি এবং তার লেখা "আর্টিস্ট ইন আননোন ইন্ডিয়া" বইটির জন্য তিনি সবচেয়ে বেশি পরিচিতি পেয়েছিলেন।
প্রারম্ভিক জীবন
মার্গারিট মিলওয়ার্ড ১৮৭৩ সালে ওরচেস্টারশায়ারের কিংস নর্টনে জন্মগ্রহণ করেছিলেন। শৈশবে তাঁর নাম ছিল রোজা মার্গারিট মিলওয়ার্ড। তাঁর বাবা চার্লস অ্যালার্টন এজ ছিলেন একজন স্থানীয় স্থাপত্যবিদ। তিনি বার্মিংহাম স্কুল অফ আর্ট এবং ব্রমসগ্রোভ স্কুল থেকে কাঠখোদাই, চিত্রকলা ও মডেলিং বিষয়ে পড়াশোনা করেছিলেন।  তিনি ১৯০১ সালে ব্যবসায়ী ফিলিপ মিলওয়ার্ডকে বিয়ে করেছিলেন এবং স্বামীর কাজের সুবাদে তাঁদের উভয়কেই দক্ষিণ আমেরিকায় চলে যেতে হয়েছিল।
ভারতে আগমন
মিলওয়ার্ডের প্রথম ভারত সফরটি ছিল ১৯২৬ সালে, সেই সময়ে তিনি শান্তিনিকেতনে বাঙালি কবি ও সমাজ সংস্কারক রবীন্দ্রনাথ ঠাকুরের সাথে ছিলেন। ১৯২৯ সালে পুনরায় তিনি ভাস্কর্য শেখানোর জন্য শান্তিনিকেতনে ফিরে এসেছিলেন, সেই সময়ে তিনি অ্যানথ্রোপোলজিক্যাল সার্ভে অফ ইন্ডিয়ার প্রথম পরিচালক ও বাঙালি নৃবিজ্ঞানী বিরজাশঙ্কর গুহর সাথে দেখা করেছিলেন। মিলওয়ার্ড এই অভিজ্ঞতাগুলোকে তাঁর নৃতাত্ত্বিক অভিযানের অনুপ্রেরণা হিসাবে উল্লেখ করেছেন।
লুই দ্য ব্রোয়ি
লুই ভিক্তর পিয়ের রেমোঁ দ্য ব্রোয়ি (Louis-Victor de Broglie) (আগস্ট ১৫, ১৮৯২ – মার্চ ১৯, ১৯৮৭), নোবেল পুরস্কার বিজয়ী ফরাসি পদার্থবিজ্ঞানী। তিনি প্রথম পদার্থের তরঙ্গধর্মের ধারণা দেন এবং এই ধারণার মাধ্যমে নীলস‌ বোরের কোয়ান্টাম তত্ত্বের নিয়মগুলোর ব্যাখ্যা দেবার চেষ্টা করেন।